钦定古今图书集成/理学汇编/学行典/第235卷 > 刘敏元
## 钦定古今图书集成/理学汇编/学行典/第235卷 > 刘敏元

按《莱州府志》：“刘敏元，字道光，北海人。励己修学，好阴
阳术数。永嘉之乱，同郡管平从敏元西奔，为盗所劫。
敏元谓贼曰：‘此公馀年无几，愿以身代’。盗长欲舍之
内一贼弗听，敏元奋剑前曰：‘吾岂望生邪？愿诸君除
此人’。盗长遽止之，相谓曰：‘义士也’。俱免之。后仕刘曜，
为中书侍郎，太尉长史。”